Държавен вестник, бр. 55, 2020 г., стр. 45

БРОЙ  55	
Д Ъ Р Ж А В Е Н  В Е С Т Н И К 	
СТР.  45  
организационни причини, както и в случай че 
автентификацията на отговорника за търговия 
се окаже невъзможна.
(3) Офертата трябва да бъде получена от 
оператора най-късно 15 (петнадесет) минути 
преди крайния срок за подаване на оферти 
за съответната борсова сесия.
(4) Ако търговски участник изпрати оферта 
чрез служител, който не е определен като 
отговорник за търговия, операторът не подава 
изпратената оферта.
Чл. 106. Оферта, подадена по служебен 
път, се счита за регистрирана единствено 
когато операторът е потвърдил въвеждането 
є в ЕСТ-ДН по имейл на съответния отговор­
ник за търговия, чрез изпращане на снимка 
на екрана от ЕСТ-ДН или по друг подходящ 
начин, съдържащ изпратените предложения 
за покупка и/или продажба.
Чл. 107. Подаването на служебна оферта от 
страна на оператора по заявка на търговски 
участник поражда задължения за търговския 
участник, идентични с подаването на офер­
та от участника в ЕСТ-ДН, от момента на 
регистрирането є независимо от момента на 
потвърждение.
Чл. 108. Търговският участник има задъл­
жение да осигури необходимите мерки срещу 
неправомерно изпращане на информация до 
оператора.
Чл. 109. Търговският участник, сключил 
сделка на пазарен сегмент „Ден напред“, 
гарантира, че съответният отговорник за 
търговия остава на разположение в срок от 
30 (тридесет) минути след обявяването на 
резултатите от съответната борсова сесия.
Раздел V
Предложения за покупка и продажба
Чл. 110. Търговските участници на пазарен 
сегмент „Ден напред“ изпращат предложения 
за продажба и предложения за покупка за деня 
на доставка (D) до крайния срок за подаване 
на оферти в съответствие с чл. 96, т. 2.
Чл. 111. Всеки ден на доставка се състои 
от двадесет и четири (24) последователни 
интервала на доставка, всеки от един час, 
като първият интервал на доставка започва 
от 00,00 ч. в деня на доставката.
Чл. 112. При преминаване от лятно към 
зимно часово време денят на доставка се 
състои от двадесет и пет (25) последовател­
ни интервала на доставка, като часовият 
интервал между 02,00 – 03,00 ч. се повтаря 
2 (два) пъти.
Чл. 113. При преминаване от зимно към 
лятно часово време денят на доставка се 
състои от двадесет и три (23) последователни 
интервала на доставка, като часовият интервал 
между 02,00 – 03,00 ч. се премахва.
Чл. 114. Предложенията за продажба на 
електрическа енергия и предложенията за 
покупка на електрическа енергия, изпращани 
от търговските участници на пазарен сегмент 
„Ден напред“, следва да отговарят на след­
ните условия:
1. всяко предложение може да съдържа 
до 200 (двеста) двойки цена-количество, 
включително двойките с най-високата и най-
ниската цена;
2. всяка двойка цена-количество от предло­
жението за покупка дефинира максималната 
цена, която търговският участник би платил за 
определено количество електрическа енергия;
3. всяка двойка цена-количество от предло­
жението за продажба дефинира минималната 
цена, на която търговският участник би продал 
определено количество електрическа енергия;
4. търговски участник може да изпрати 
само едно предложение за покупка и/или 
продажба за всеки интервал на доставка за 
дадената пазарна зона;
5. предложенията представляват твърд 
ангажимент за доставка или приемане на 
електрическа енергия при реализирането им 
на пазарен сегмент „Ден напред“.
Чл. 115. Офертите, подадени от търговски­
те участници, следва да постъпят в ЕСТ-ДН 
преди крайния срок за подаване на оферти в 
съответствие с чл. 96, т. 2.
Чл. 116. Всички оферти, въведени в ЕСТ-
ДН, се маркират с час на постъпване.
Чл. 117. Постъпилите оферти от търгов­
ските участници могат да бъдат променяни 
или отменяни до крайния срок за подаване 
на оферти в съответствие с чл. 96, т. 2. Про­
мените, направени от търговските участници, 
се отразяват в ЕСТ-ДН, като само последното 
постъпило предложение е валидно и има об­
вързващо действие за търговския участник.
Чл. 118. Всеки търговски участник е отго­
ворен за съдържанието на подадената от него 
оферта, както и за промените, направени до 
крайния срок за подаване на оферти в ЕСТ-ДН.
Раздел VI
Формат на предложенията за покупка и 
продажба
Чл. 119. Всяко предложение трябва да съ­
държа най-малко две двойки цена-количество, 
включващи най-високата и най-ниската цена, 
дефинирани в инструкцията по чл. 99.
Чл. 120. БНЕБ – ЕАД, може да променя 
ценовия диапазон, определен в инструкция-
та по чл. 99, с предизвестие от минимум 
4 (четири) дни.
Чл. 121. При въвеждане на стойностите 
на количествата за часовите продукти от 
търговските участници следва да се спазва 
изискването, че при оферта за покупка же­
ланото количество се въвежда със знак плюс 
(+), а при оферта за продажба предложеното 
количество се въвежда със знак минус (-).